《五人墓》
清代·张进

意气偶然激，成名竟杀身。空山馀落日，古木出青磷。

地近要离墓，云连胥水滨。匹夫能就义，嗟尔附炎人。

作者简介：字翼庭，江南吴县人。乾隆壬戍进士，官翰林院庶吉士，著有《绿野园诗》。○予与徐子龙友诸人结葑南诗课，翼庭与焉。许其清不染尘。选贡入都后，规模台阁体，不复唱《渭城》矣。今所录者，皆结诗课时作。